**MEDICINSKI FAKULTET OSIJEK**

**DOKTORSKI STUDIJ**

 **UPUTE ZA PRIJAVU NA NATJEČAJ**

Upis studenata na Doktorski studij Biomedicina i zdravstvo obavljat će se na temelju elemenata bodovanja kandidata u postupku odabira kandidata za upis u doktorski studij i njihove bodovne vrijednosti. Raspisivanje natječaja za upis u studij i upis studenata u studij provest će se sukladno Statutu Sveučilišta Josipa Jurja Strossmayera, Statuta Medicinskog fakulteta Osijek, Pravilnika o poslijediplomskim studijima na Sveučilištu Josipa Jurja Strossmayera i Pravila za izvedbu doktorskog studija Biomedicina i zdravstvo.

Kandidat stječe pravo upisa prema postignutim bodovima prema elementima vrednovanja.. Kandidati Doktorskog studija koji ispunjavaju uvjete upisa bit će izabrani na temelju sljedećih kriterija: na sveučilišnom integriranom prijediplomskom i diplomskom studiju, demonstriranja rezultata i motivacije za znanstvenoistraživački rad te dodatnih bodova za medicinsku specijalizaciju i stručni magistarski rad. Svaki od tih kriterija bit će bodovno vrednovan na temelju elemenata prikazanih u Tablici 1.

U svrhu prijave na natječaj kandidati trebaju (osim tražene osobne dokumentacije) popuniti i predati sljedeća dva obrasca:

1. Prijavu za upis (obrazac DS-01)

2. Obrazac za bodovanje (obrazac DS-02)

Propisani obrasci za prijavu na natječaj mogu se preuzeti sa stranice <https://www.mefos.unios.hr/index.php/hr/>. Pri podnošenju prijave obrascima je potrebno priložiti sljedeću dokumentaciju:

* diploma o završenom studiju ili ovjerena preslika diplome kod javnog bilježnika ili uvjerenje o završenom studiju (u prijavi na natječaj mogu se priložiti preslike dokumenata, a pri upisu na doktorski studij obvezno je priložiti na uvid sve dokumente u izvorniku.
* domovnica ili dokaz o državljanstvu (isključivo original)
* potvrdnica o prosjeku ocjena
* pisana preporuka studijskog savjetnika s izjavom o prihvaćanju obveze studijskog savjetnika  (u obrascu DS-03, Izjava o preuzimanju obveze studijskog savjetnika)
* isprava o položenom stupnju engleskog jezika  (intermediate level tj. III. i/ili IV. stupanj i/ili diploma Cambridge Certificate I. stupanj) ili pisana izjava da će pristupiti provjeri koju ako bude potrebe, može organizirati Odbor za poslijediplomske studije
* potvrdnica/isprava o položenom tečaju koju izdaje ovlašteni organizator takvih tečaja (CARNet ili odgovarajući) ili pisana izjava da će pristupiti provjeri koju može ako bude potrebe organizirati Odbor za poslijediplomske studije
* pisani projektni prijedlog, tj. prijedlog doktorskog istraživanja (DS-04, Prijedlog istraživanja)
* životopis (na obrascu dostupnom na  mrežnoj stranici Fakulteta) <https://europass.cedefop.europa.eu/editors/hr/cv/compose>
* odluka tvrtke ili ustanove o plaćanju troškova studija (ukoliko  pravne osobe plaćaju troškove studija – obavezno navesti OIB tvrtke)  ili
* osobno potpisana pisana izjava (ukoliko pristupnici sami plaćaju troškove studija) ili pisanu izjavu institucije (ako institucija plaća troškove školarine, OIB institucije)
* za pristupnike koji su u sustavu znanosti – znanstvene novake ili ostale zaposlenike Sveučilišta J.J. Strossmayera u Osijeku - asistente potrebno je priložiti ugovor o radu s visokim učilištem
	+ Dodatna dokumentacija za pristupnike koji imaju prosjek manji od 3,50:
* preporuka najmanje dvije osobe u  znanstveno–nastavnom radnom mjestu Fakulteta od kojih obavezno jedna mora biti studijski savjetnik i/ili mentor u izradi doktorata, na propisanom obrascu
* znanstvene publikacije, u kojima je barem jedan cjeloviti izvorni znanstveni rad, objavljen u razdoblju ne dužem od 5 godina prije prijave na natječaj na kojem je pristupnik autor ili suautor u časopisu razvrstanom u prvu (Q1) ili drugu (Q2) kvartilu predmetne kategorije prema izvješću o citiranosti JCR (Journal Citation Report) ili SJR (SCImago Journal Rank indicator) u godini objave znanstvenog rada ili prema najnovijem izvješću objavljenom do dana prijave na natječaj – Priložiti potvrdu Knjižnice Medicinskog fakulteta Sveučilišta u Osijeku o broju objavljenih znanstvenih radova u zadnjih 5 godina te kvartili časopisa u kojima su radovi objavljeni

Sve privitke potrebno je **označiti prema Obrascu za prijavu bodova** **u** **razredbenom postupku** (npr. A1, A1.1, A1.2; B1.,B2.1 itd) i kao takve ih upisati u obrazac, tablicu koja je privitak Natječaju.

Ukoliko nemaju tražene isprave pod točkom 5. i 6., svi kandidati koji se upisuju moraju zadovoljiti na provjeri znanja koja se sastoji od pronalaženja i razumijevanja stručnog teksta ili znanstvenog članka na internetu, čitanju i pisanju na engleskom jeziku, uz korištenje programa Internet Explorer ili Netscape te pisanja i komunikacije pomoću programa MS Word i elektroničke pošte. Provjeru znanja ako bude potrebno, organizirat će Medicinski fakultet Osijek u svojim prostorijama u terminu o kojemu će pristupnici biti obavješteni naknadno.

Bodovna vrijednost kriterija pri odabiru polaznika prikazana je u Tablici 1. Kandidati su dužni na temelju iskazanih bodovnih vrijednosti u Tablici 1. u odgovarajuće rubrike Obrasca za bodovanje upisati svoje pripadajuće bodove. Na temelju dobivenih vrijednosti napravit će se rang lista kandidata.

Tablica 1.

|  |  |
| --- | --- |
| **ELEMENTI ZA IZBOR KANDIDATA** | **BODOVI**  |
| A) USPJEH U DIPLOMSKOM STUDIJU  |
| 1.  | Prosječna ocjena na prijediplomskom i diplomskom studiju (bez diplomskog ispita) zaokružena na jednu decimalu x 4x 1\* za sveučilišne studije čijim završetkom je stečeno 300 ECTS x 1,2\*\* za sveučilišne studij/studije čijim završetkom je stečeno 360 ECTS  | 14 – 20 bodova\* 16,8 – 24 bodova\*\*  |
| 2.  | Izrazito uspješni studenti diplomskog studija \*\*\*  | 5 bodova |
| 3.  | Nagrada Rektora Sveučilišta Josipa Jurja Strossmayera u Osijeku ili nagrada Rektora nekog drugog sveučilišta u zemlji  | 5 bodova |
| B) DEMONSTRIRANJE REZULTATA I MOTIVACIJE ZA ZNANSTVENOISTRAŽIVAČKI RAD **U RAZDOBLJU OD 5 GODINA KOJE PRETHODI PRIJAVI NA NATJEČAJ** |
| 1.  | Prvi autor na znanstvenom radu (Pojam znanstvenog rada definiran je odredbama članka 3. stavak 2. Pravilnika o izborima u znanstvena zvanja („Narodne novine“ 28/2017)). \*\*\*\* | Q1=16 bodova po radu Q2=12 bodova po raduQ3=8 bodova po raduQ4=4 bodova po radu  |
| 2. | Drugi i ostali koautori na znanstvenom radu (Pojam znanstvenog rada definiran je odredbama članka 3. stavak 2. Pravilnika o izborima u znanstvena zvanja („Narodne novine“ 28/2017)). \*\*\*\* | Q1=8 bodova po raduQ2=6 bodova po raduQ3=4 bodova po raduQ4=2 bodova po radu  |
| 4.  | Usmena prezentacija na međunarodnom znanstvenom skupu (priložiti program skupa) | 2 boda po prezentaciji |
| 5. | Usmena prezentacija na domaćem **znanstvenom** (ne stručnom) skupu (s ili bez međunarodnog sudjelovanja).  | 1 bod po prezentaciji |
| 6.  | Poster na međunarodnom znanstvenom skupu  | 1 bod po posteru |
| 7. | Poster na domaćem znanstvenom skupu (s ili bez međunarodnog sudjelovanja) | 0,5 bod po posteru |
| 8.  | Prethodno sudjelovanje u znanstvenoistraživačkom radu na znanstvenom projektu u zemlji i/ili inozemstvu u trajanju od najmanje 1 mjeseca \*\*\*\*\*\* | 3 boda  |
| 9.  | Izrađen i obranjen znanstveni magistarski rad  | 5 bodova  |
| 10. | Intervju kandidata i ocjena njegovog projektnog prijedloga (tj. prijedloga doktorskog istraživanja) | 0 – 15 bodova |
| C. DODATNI BODOVI  |
| 1.  | Završena medicinska specijalizacija  | 10 bodova  |
| 2.  | Izrađen i obranjen stručni magistarski rad  | 1 bod |

\*Prosječna ocjena npr. od 3, 5 do 5,0 x 4 x 1= 14 do 20 bodova.

\*\*Prosječna ocjena npr. od 3, 5 do 5,0 x 4 x 1,2 = 16,8 do 24 bodova.

\*\*\*Pojam izrazito uspješnog studenta definiran je odredbama Statuta Sveučiliša Josipa Jurja Strossmayera u Osijeku.

\*\*\*\* časopis razvrstan u prvu (Q1), drugu (Q2), treću (Q3) ili četvrtu (Q4) kvartilu predmetne kategorije prema izvješću o citiranosti JCR (Journal Citation Report) ili SJR (SCImago Journal Rank indicator) u godini objave znanstvenog rada ili prema najnovijem izvješću objavljenom do dana prijave na natječaj – dokazuje se potvrdom Knjižnice

\*\*\*\*\* Dokazuje se pisanom potvrdom voditelja znanstvenog projekta.

**NAPOMENA: Sve privitke potrebno je označiti ( npr. A1, A1.1, A1.2; B1.1, B2.1. itd) i kao takve ih upisati u tablicu koja je privitak Natječaju i može se preuzeti sa stranice** [www.mefos.hr](http://www.mefos.hr)

**BEZ PRETHODNO NAVEDENIH PRIVITAKA i OSTALIH DOKAZA TRAŽENIH ELEMENATA BODOVI SE NEĆE PRIZNAVATI**

Odbor za poslijediplomske studije na temelju utvrđenih kriterija u Članku 5. Pravila za izvedbu doktorskog studija Biomedicina i zdravstvo i Tablici 1. utvrđuje listu izabranih kandidata za upis na doktorski studij u redovitom studiju s punom satnicom ili izvanredni doktorski studij s prilagođenom nastavnom satnicom i objavljuje je na oglasnoj ploči i Internet stranici Medicinskog fakulteta Osijek.

Fakultetsko vijeće Medicinskog fakulteta Osijek odobrava upis kandidata koji su zadovoljili kriterije, potvrđuje studijske savjetnike svakom kandidatu upisanom u studij, prihvaća na znanje oblik studija te polje i granu biomedicine i zdravstva u kojem doktorski kandidat radi doktorski rad.